Maksete täiendav turvatoiming
Tugev kliendi autentimine (SCA) on uus ELi määrus, mis mõjutab veebimakseid kogu Euroopas. See on üks võimalus maksete tegemise ajal Sinu kontot ja kaarti kaitsta. Loe selle kohta olulist teavet.
See on mõeldud turvalisemate veebimaksete tagamiseks
Pettustega võitlemiseks nõuab SCA veebimaksete kinnitamist. See mõjutab peamiselt Euroopa Majanduspiirkonnas (EMP) väljastatud krediit- või deebetkaartidega tehtud makseid. Uber järgib seda eeskirja, kuid püüab Sulle ka võimalikult sujuvad maksed tagada.
Mis muutub?
Pead mõnikord makseid tehes enne ostu lõpuleviimist kinnitama, et makset teed tõesti Sina. See turvatoiming on üks kahetegurilise autentimise vorm ja käib Sinu panga kaudu. Kui see on tehtud, viiakse Sind tagasi ostu lõpule viima.
Millal ma seda oodata võin?
Kinnitamispäringud olenevad Sinu veebimaksetest ja need võivad iga kaupleja puhul erinevad olla. Kuigi päringud võivad paista juhuslikud, võid märgata mustreid. Näiteks võivad suuremad ostud (eelkõige üle 30 €) nõuda autentimist väiksematest ostudest sagedamini.
Kuidas see toimib?
Kui seda lisatoimingut kasutatakse, suunatakse Sind panka, kus pead makse autentima ja kinnitama, et tegemist on tõesti Sinuga. Pead esitama kahed andmed, muu hulgas (kuid mitte ainult) järgmised.
Midagi, mida tead (PIN-kood või parool)
Midagi, mis Sul on (telefoni või riistvara luba)
Midagi Sinu kohta (sõrmejälg või näotuvastus)
Kuidas peaksin selleks valmistuma?
Järgmisel viisil tegutsedes saad uue turvatoiminguga edukalt alustada ja Sinu makseprotsess on endiselt sujuv.
Kontaktandmed
Kontrolli, et pangal oleksid Sinu õiged kontaktandmed.
Autentimisviisid
Tutvu panga autentimisviisidega. Kui Sind ei ole veel teavitatud, siis peaksid saama informeeriva e-kirja.
Digitaalsed rahakotid
Mõned digitaalsed rahakotid, nagu PayPal, Apple Pay ja Google Pay, järgivad juba tänu integreeritud autentimisele SCA eeskirju. Võta kasutusele mõni neist makseviisidest, et jätkata maksmist kiiresti, mugavalt ja turvaliselt.
KKK
Sõitjate levinuimad küsimused
- Kas saan lisada usaldusväärselt kaupmehelt tehtavad ostud valgesse nimekirja?
Pärast autentimist võib olla võimalik lisada Uber usaldusväärsete kaupmeeste nimekirja ja edaspidi ei nõuta maksete autentimist. Kuid see oleneb sellest, kas Sinu pank võimaldab valge nimekirja kasutamist.
- Kui vahetan makseviisi, kas pean siis uue makseviisi autentima?
Uue makseviisi (nt krediit- või deebetkaardi) lisamisel nõutakse alguses autentimist. Kuid kaardita makseviisidel, nagu Apple Pay ja Google Pay, on integreeritud autentimine ja need lisatoimingut ei nõua. Ka PayPal on autentimisest vabastatud.
- Minu kontol on juba 2-astmeline kinnitus seadistatud, miks mul on vaja 2-tegurilist autentimist?
Uberi 2-astmeline kinnitus on valikuline funktsioon, mis lisab sisselogimisel Uberi kontole veel ühe turbekihi. Sul palutakse sisestada lisaks Uberi konto paroolile ka ühekordne autentimiskood.
Tugev kliendi autentimine on kohustuslik autentimisprotokoll, mille eesmärk on tagada täiendav turbekiht konkreetselt Sinu digitaalsete tehingute puhul.
- Kas pean iga kord oma võlgnevuste tasumisel autentima?
Jah, alati, kui algatatakse uus digitaalne tehing, võidakse Sul paluda see autentida.
- Kas tugeva kliendi autentimise puhul on ka erandeid?
Selle uue määruse alusel võidakse konkreetset tüüpi väikese riskiga maksed tugevast kliendi autentimisest vabastada. Tehingu korral hindab Sinu pank tehingu riskitaset ja otsustab siis, kas kinnitada erand või kas autentimine on siiski vajalik.
Märkus. Muudele digitaalsetele maksetele, nagu PayPal, Apple Pay või Google Pay digitaalsed rahakotid, ei rakendata tugeva kliendi autentimise protokolle.
Ettevõte